U sklopu projekta pod nazivom „Sufinanciranje troškova školske prehrane za djecu koja žive u siromaštvu ili su u riziku od siromaštva u školskoj godini 2019./2020.“ sufinancira se školska prehrana za oba polugodišta školske godine 2019./20.

U prilogu je **Obrazac 2 – izjava roditelja** koji predaje zahtjev za korištenje ove posebne potpore Zaklade (potpisuje roditelj/zakonski skrbnik).

Obrazac 2 zajedno s potvrdama nadležne Porezne uprave predstavlja dokaznu dokumentaciju temeljem koje se utvrđuju krajnji korisnici projekta (djeca) i predmet su nadzora koje će eventualno provesti Zaklada „Hrvatska za djecu“.

**Uvjeti financiranja:**

(i)            sufinanciranje troškova školske prehrane u školskoj godini 2019./2020. za svu djecu koja žive u siromaštvu ili su u riziku od siromaštva čiji roditelji/skrbnici dokažu ispunjavanje propisanih uvjeta

(ii)           sufinancira se 1 školski obrok dnevno po djetetu u iznosu od 5,50 kn za svaki nastavni dan školske godine 2019./2020.

Slijedom navedenog, roditelji koji su sami financirali školsku prehranu od početka školske godine 2019./2020. do potpisivanja ugovora **imaju pravo ostvariti proporcionalni povrat novaca** za dosad ostvarene troškove sukladno naprijed izloženom modelu.

Roditelji koji nisu imali takve troškove mogu od dana potpisa ugovora do kraja školske godine 2019./2020. ostvariti pravo na sufinanciranje po naprijed izloženom modelu ukoliko dokaznom dokumentacijom dokažu da ispunjavaju propisane uvjete.

(iii)          sufinanciranje će se osigurati za djecu koja žive u siromaštvu ili su u riziku od siromaštva kada su ispunjeni sljedeći uvjeti:

-        dijete je polaznik obveznog osnovnoškolskog obrazovanja

-        mjesečni prihod kućanstva u kojem živi dijete **ne iznosi više od 2.000,00 kn po**

 **članu zajedničkog kućanstva u razdoblju od 01.01.2019. do 31.12.2019.**

-        **dijete je iz obitelji koja je korisnik prava na doplatak za djecu**

Dokumentacija koju je potrebno dostaviti do 18. ožujka je dakle:

**-        potvrda nadležne Porezne uprave o visini dohotka i primitaka za razdoblje**

 **01.01.2019. do 31.12.2019.**

**-        izjava koju potpisuje roditelj/skrbnik (Obrazac 2)**